Syria bruker scud-raketter mot egen befolkning
Talskvinne Victoria Nuland i utenriksdepartementet sa onsdag at raketter er blitt brukt, men hun ville ikke si noe om typen raketter. Den anonyme tjenestemannen bekreftet imidlertid senere en melding i New York Times om at regimet nå har tatt i bruk scud-raketter. Avisa skriver at seks slike raketter ble skutt ut i Damaskus mot opprørere i det nordlige Syria. En AFP-reporter meldte onsdag at han hadde hørt flere svært kraftige eksplosjoner fra nedslag opp til 15 kilometer unna i det nordvestlige Syria.
En amerikansk tjenestemann bekrefter at det syriske regimet har brukt scud-raketter mot opprørerne som kjemper mot Bashar al-Assad.